Национален еколошки вишок или дефицит, мерен како биокапацитет на земјата по лице (во глобални хектари) минус нејзиниот еколошки отпечаток по лице (исто така во глобални хектари). Податоци од 2013 година.

|  |  |  |
| --- | --- | --- |
|   x ≤ -9
  -9 < x ≤ -8
  -8 < x ≤ -7
  -7 < x ≤ -6
  -6 < x ≤ -5 |   -5 < x ≤ -4
  -4 < x ≤ -3
  -3 < x ≤ -2
  -2 < x ≤ -1
  -1 < x < 0 |   0 ≤ x < 2
  2 ≤ x < 4
  4 ≤ x < 6
  6 ≤ x < 8
  8 ≤ x
  Недостапни податоци |

**Глобалната мрежа за отпечаток** (**Global Footprint Network**) била основана во 2003 година и претставува независен тинк-тенк првично со седиште во САД, Белгија и Швајцарија. Таа била основана како добротворна непрофитна организација во секоја од трите земји. Нејзината цел е да развие и промовира алатки за унапредување на одржливоста, вклучувајќи ги еколошкиот отпечаток и биокапацитетот, кои го мерат количеството ресурси што ги користиме и количеството што го имаме. Овие алатки имаат за цел да ги доведат еколошките граници во центарот на почитичкото одлучување.

Цели
----

Целта на Глобалната мрежа за отпечаток е да создаде иднина во која сите луѓе ќе можат да живеат добро, земајќи ги предвид ресурсите на планетата Земја. Седиштето на организацијата е во Оукленд, Калифорнија. Мрежата обединува над 70 партнерски организации, вклучувајќи ги Светскиот фонд за природа, ICLEI, Bank Sarasin, The Pictet Group, New Economics Foundation, Pronatura México, и Агенцијата за животна средина на Абу Даби.

### Национална пресметка на отпечаток и биокапацитет

Секоја година, Глобалната мрежа за отпечаток произведува ново издание на своите Национални пресметки за отпечаток и биокапацитет, кои го пресметуваат еколошкиот отпечаток и биокапацитетот на повеќе од 200 земји и територии од 1961 година до денес. Врз основа на повеќе од 15.000 видови податоци по земја годишно, овие извешати се користат за да се влијае на политиката во повеќе од десетина земји, вклучувајќи ги Еквадор, Франција, Германија, Јапонија, Кореја, Филипините, Русија, Швајцарија и Обединетите Арапски Емирати. Од 2019 година, Националните пресметки за отпечаток и биокапацитет се произведуваат во соработка помеѓу Глобалната мрежа за отпечаток, Универзитетот Јорк, и Footprint Data Foundation.

Изданието на Националните пресметки за отпечаток и биокапацитет за 2022 година го опфаќа периодот од 1961-2018 година (најнови достапни податоци на ОН) и инкорпорира податоци од Организацијата за храна и земјоделство, базата на податоци на ОН Comtrade, Меѓународната агенција за енергија и над 20 други извори.

### Истражувач на еколошки отпечаток

Во април 2017 година, Глобалната мрежа за отпечаток го лансираше Ecological Footprint Explorer, платформа за отворени податоци за Националните пресметки за отпечаток и биокапацитет. Веб-страницата обезбедува резултати за еколошки отпечаток на повеќе од 200 земји и територии и ги охрабрува истражувачите, аналитичарите и носителите на одлуки да визуелизираат и преземаат податоци.

Ден за еколошкиот долг
----------------------

Денот на еколошки долг, познат и како Earth Overshoot Day, е денот кога човештвото го исцрпил буџетот на природата за годината. Во останатиот дел од годината, општеството работи во еколошко пречекорување со намалување на резервите на локални ресурси и акумулирање на јаглерод диоксид во атмосферата. Првиот Ден на надминување на Земјата беше 19 декември 1987 година. Во 2014 година, Денот на надминување на Земјата беше 19 август Денот на надминување на Земјата во 2015 година беше на 13 август, а беше на 8 август во 2016 година. Во 2017 година, Денот на надминување на Земјата се паднал дури на 2 август, а во 2020 година на 22 август.

Основање
--------

Во 2003 година, д-р Матис Вакернагел и Сузан Барнс ја основаа Глобалната мрежа за отпечаток, меѓународна аналитички центар со седиште во Оукланд, Калифорнија, со канцеларии во Женева и Брисел. Вакернагел доби почесен докторат во декември 2007 година од Бернскиот универзитет во Швајцарија.

Лидерство
---------

* Ко-основач и претседател: д-р Матис Вакернагел
* Ко-основач: Сузан Барнс
* Главен извршен директор: Лорел Ханском
* Главен директор за наука: д-р Дејвид Лин
* Директор, Маркетинг и комуникации: Аманда Дип
* Директор, Медитерански и МЕНА региони: д-р Алесандро Гали
* Претседател на одборот: Кит Тафли
* Почесен претседавач: швајцарски претприемач и инвеститор Андре Хофман

Награди и почести
-----------------

* Светска награда за одржливост 2018
* Глобална награда за животна средина на Меѓународната асоцијација за проценка на влијанието 2015
* Национална награда за одржливост РЕЦИКЛАПОЛИС 2015
* Припадници на ISSP Sustainability Hall of Fame Сузан Барнс и Матис Вакернагел 2014
* Prix Nature Swisscanto 2013
* Глобалната мрежа за отпечаток беше препознаена како една од 100-те најдобри невладини организации во светот од страна на Global Journal во 2012 и 2013
* Награда Сина планета 2012
* Boulding Award 2012
* Binding Prize 2012

Поврзано
--------

* Демографија
* Одржлив развој

Наводи
------

1. ↑  „Open Data Platform". *data.footprintnetwork.org*. Посетено на 2018-03-30.
2. ↑  „Partner Network - Global Footprint Network". *www.footprintnetwork.org*. Посетено на 2022-01-24.
3. ↑  „NFA 2017 Edition - dataset by footprint".
4. ↑  „The Ecological Footprint Initiative". *footprint.info.yorku.ca*. Посетено на 2022-01-24.
5. ↑  „FoDaFo wants a future where all can thrive within the means of our one Earth". *www.fodafo.org*. Посетено на 2022-01-24.
6. ↑  „Data and Methodology - Global Footprint Network".
7. ↑  Borucke M, Moore D, Cranston G, Gracey K, Iha K, Larson J, Lazarus E, Morales JC, Wackernagel M, Galli A. 2013. Accounting for demand and supply of the Biosphere’s regenerative capacity: the National Footprint Accounts’ underlying methodology and framework. Архивирано на {{{2}}}. Ecological Indicators, 24, 518-533.
8. ↑  „Open Data Platform". *data.footprintnetwork.org*. Посетено на 2022-01-24.
9. ↑  Ecological Footprint Explorer Open Data Platform Launches April 5, 2017
10. ↑  *National Footprint Accounts – Ecological Balance Sheets for 180+ Countries* (англиски), Посетено на 2022-01-24
11. ↑  "In the Eco-Red." New Scientist 192.2573 (Oct. 2006): 7. Gale Virtual Reference Library. Web. 20 Oct. 2009.
12. ↑  „Earth's resources in "ecological deficit" for rest of 2014". *www.cbsnews.com* (англиски). Посетено на 2022-01-24.
13. ↑  Today is Earth Overshoot Day and that’s worrying, The Hindu, dated August 13, 2015.
14. ↑  We’ve Already Used Up Earth’s Resources For 2016 — And It’s Only August
15. ↑  „About Us - Global Footprint Network". *www.footprintnetwork.org*. Посетено на 2021-07-30.
16. ↑  „#97 - Global Footprint Network | The Global Journal". *theglobaljournal.net*. Посетено на 2022-01-24.
17. ↑  Special Feature: The Top 100 NGOs 2013 Edition
18. ↑  „About the Blue Planet Prize | Blue Planet Prize". *The Asahi Glass Foundation* (англиски). Посетено на 2022-01-24.
19. ↑  „ISEE 2012 in RIO". *The International Society for Ecological Economics* (англиски). 2012-01-26. Посетено на 2022-01-24.
20. ↑  Willkommen bei der Binding Stiftung ... (на германски)

Надворешни врски
----------------

* Global Footprint Network official website
* Global Footprint Network's Ecological Footprint Explorer
* Earth Overshoot Day official website